চলতি মাসেই বঙ্গ সফরে আসছেন প্রধানমন্ত্রী মোদি

কলকাতা: ফের বঙ্গে আসছেন প্রধানমন্ত্রী নরেন্দ্র মোদি (PM Narendra Modi)। এমনটাই ইঙ্গিত দিলেন বিরোধী দলনেতা শুভেন্দু অধিকারী (Suvendu Adhikari)। বিরাট পরিবর্তন না হলে চলতি মাসের ২৪ তারিখ কলকাতায় আসছেন প্রধানমন্ত্রী। সূত্রের খবর, কেন্দ্রীয় সরকারি অনুষ্ঠানে যোগ দেবেন তিনি। মেট্রো রেলের অনুষ্ঠানে তাঁর যোগদানের কথা রয়েছে। তারপর জনসভা করতে পারেন বলে খবর। যদিও এখনও পর্যন্ত সরকারি ভাবে কিছু জানা যায়নি। বিরোধী দল নেতা জানিয়েছেন , প্রধানমন্ত্রী সফরের পর নবান্ন অভিযান হবে।

চলতি মাসে রাজ্য়ে প্রধানমন্ত্রী নরেন্দ্র মোদি আসতে পারেন বলে জানান শুভেন্দু অধিকারী। বিরোধী দলনেতা জানিয়েছেন, দু’দিনের সফরে শহরে আসছেন মোদি। তারপরেই আমরা নবান্ন অভিযানের ডাক দিতে চাই ।সূত্রের খবর, জনসভা করতে পারেন। কলকাতা অথবা শহরতলির একটি জায়গা ঠিক করা হচ্ছে জনসভায়। তবে পি এম ওর তরফে এখনও কিছু জানানো হয়নি।

আরও পড়ুন: চাকরি বাতিলের নির্দেশ মানছে না রাজ্য, আদালত অবমাননার নোটিশ বঞ্চিত চাকরিপ্রার্থীদের

উল্লেখ্য, ২৪ এর লোকসভা নির্বাচনের আগে একাধিকবার বঙ্গ সফরে এসেছিলেন মোদি। বছর ঘুরলে ২৬ এর বিধানসভা নির্বাচন। তার আগেই সুপ্রিম নির্দেশে ২৬ হাজার শিক্ষক-অশিক্ষকের চাকরি বাতিল হয়েছে। অন্যদিকে ওয়াকফ সংশোধনী প্রতিবাদে এখন রীতিমতো উত্তাল মুর্শিদাবাদ। সঙ্গে মালদাও। রাজ্য সরকারের বিরুদ্ধে যখন সুর চড়াচ্ছে বিরোধীরা, ঠিক তখনই বাংলায় আসছে মোদি। দিল্লি জয়ের পর মোদির নজরে রয়েছে বঙ্গ ক্ষমতায় আসা। লোকসভা ভোটে বঙ্গে বিজেপি আশানুরূপ ফল করতে পারেনি। মনে করা হচ্ছে বিধানসভার আগে দলীয় সংগঠনকে চাঙ্গা করতে আগামিদিনের রুটম্যাপ টিক করতে পারেন। ভোটের আগে তিনি কী বার্তা দেবেন সেই দিকে নজর সব মহলের।

দেখুন ভিডিও